Быць настаўнікам-метадыстам — гэта яшчэ і вялікая адказнасць. І не толькі перад калегамі, але і перад самім сабой. Я не магу сабе дазволіць прыйсці да дзяцей без чаго-небудзь цікавага і карыснага. Правесці радавы ўрок сорамна. Калі штосьці не так, падоўгу капаешся ў сваіх паперах, пакуль не знойдзеш выйсце з сітуацыі. Тут, калі трэба, мне з задавальненнем дапамогуць калегі з асацыяцыі. А лекцыі і майстар-класы ў ІРА? Як прыемна, калі цябе слухаюць, спрачаюцца з табой або пагаджаюцца. Значыць, мае думкі цікавыя настаўнікам. І кожны раз да такіх сустрэч рыхтуешся яшчэ сур’ёзней.